title: Odločba Komisije z dne 16. julija 1997 o začasni sestavi seznamov obratov tretjih držav, iz katerih države članice dovolijo uvoz mesnih izdelkovBesedilo velja za EGP

text:
Avis juridique important

|

31997D0569

Official Journal L 234 , 26/08/1997 P. 0016 - 0024

Odločba Komisijez dne 16. julija 1997o začasni sestavi seznamov obratov tretjih držav, iz katerih države članice dovolijo uvoz mesnih izdelkov(Besedilo velja za EGP)(97/569/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Odločbe Sveta 95/408/ES z dne 22. junija 1995 o pogojih za začasno sestavo seznamov obratov v tretjih državah, iz katerih države članice, v vmesnem obdobju, uvažajo nekatere proizvode živalskega izvora, ribiške proizvode ali žive školjke [1], kakor je bila nazadnje spremenjena z Odločbo 97/34/ES [2], in zlasti člena 2(1) in člena 7 Odločbe,ker Odločba Sveta 79/542/EGS [3], kakor je bila nazadnje spremenjena z Odločbo Komisije 97/160/ES [4], določa seznam tretjih držav, iz katerih države članice dovolijo uvoz mesnih izdelkov;ker je bil seznam tretjih držav, iz katerih države članice dovolijo uvoz proizvodov, pripravljenih iz perutninskega mesa in divjačine, sestavljen v skladu z Direktivo Sveta 92/118/EGS [5], kakor je bila nazadnje spremenjena z Direktivo 96/90/ES [6];ker Odločba Komisije 94/278/EGS [7], kakor je bila nazadnje spremenjena z Odločbo 96/334/ES [8], določa seznam tretjih držav, iz katerih države članice odobrijo uvoz proizvodov, pripravljenih iz kunčjega mesa in mesa gojene divjadi;ker so bile za mnoge države na navedenem seznamu zahteve glede zdravstvenega stanja živali in veterinarskega certificiranja za uvoz mesnih izdelkov določene v Odločbi Komisije 97/221/ES [9] oziroma v Odločbi 97/41/ES [10];ker je Komisija od nekaterih tretjih držav prejela sezname obratov z zagotovili, da izpolnjujejo ustrezne zdravstvene zahteve Skupnosti in da bodo v primeru, če obrat ne bi izpolnjeval teh zahtev, izvozne dejavnosti tega obrata v Evropsko skupnost začasno ustavljene;ker Komisija v vseh zadevnih tretjih državah ni mogla preveriti skladnosti njihovih obratov z zahtevami Skupnosti in veljavnosti zagotovil, ki so jih dali pristojni organi;ker je treba zato, da bi preprečili prekinitev trgovanja z mesnimi izdelki iz navedenih držav, odobriti dodatno obdobje, v katerem bodo države članice lahko nadaljevale z uvažanjem mesnih izdelkov iz obratov, ki so jih priznale, pod pogojem, da bo trgovanje s temi mesnimi izdelki omejeno na državni trg; ker bo Komisija v tem dodatnem obdobju od zadevnih držav dobila zagotovila, ki jih potrebuje, da jih lahko doda na seznam v skladu s postopkom, določenim v Odločbi Sveta 95/408/ES;ker je bil seznam obratov za Češko republiko sestavljen z Odločbo Komisije 97/299/ES [11];ker po izteku tega obdobja tretje države, ki ne bodo poslale svojih seznamov obratov v skladu s predpisi Skupnost, ne bodo več smele izvažati mesnih izdelkov v Skupnost;ker bodo države članice zato odgovorne, da se prepričajo, da obrati, iz katerih uvažajo mesne izdelke, izpolnjujejo zahteve za proizvodnjo in dajanje na trg, ki niso nič manj stroge od zahtev Skupnosti;ker je zato za nekatere države možno izdelati začasne sezname obratov, ki proizvajajo mesne izdelke;ker je v skladu s členom 2 Odločbe 95/408/ES Mauritius poslal podatke o obratu z dovoljenjem za izvoz v Skupnost;ker je inšpekcijski pregled Skupnosti na kraju samem pokazal, da so higienski standardi tega obrata zadovoljivi in da se zato lahko vpiše na prvi seznam obratov, iz katerih se lahko dovoli uvoz mesnih izdelkov; ker je zato treba ustrezno spremeniti Odločbo Komisije 97/365/ES [12];ker so ukrepi, predvideni s to odločbo, v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 11. Države članice odobrijo uvoz mesnih izdelkov iz obratov, ki so našteti v Prilogi I k tej odločbi.2. V primeru tretjih držav, ki niso naštete v Prilogi I, lahko države članice odobrijo obrate za uvoz mesnih izdelkov do 1. januarja 1998.3. Za uvoz mesnih izdelkov še naprej veljajo drugje sprejete veterinarske določbe Skupnosti.Člen 2Priloga k Odločbi Komisije 97/365/ES se spremeni, tako da se vključi Republika Mauritius v skladu s Prilogo II k tej odločbi.Člen 3Ta odločba se uporablja od 1. julija 1997.Člen 4Ta odločba je naslovljena na države članice.V Bruslju, 16. julija 1997Za KomisijoFranz FischlerČlan Komisje[INSERT MULTILINGUAL ANNEXES][1] UL L 243, 11.10.1995, str. 17.[2] UL L 13, 16.1.1997, str. 33.[3] UL L 146, 14.6.1979, str. 15.[4] UL L 62, 4.3.1997, str. 39.[5] UL L 62, 15.3.1993, str. 49.[6] UL L 13, 16.1.1997, str. 24.[7] UL L 120, 11.5.1994, str. 44.[8] UL L 133, 4.6.1996, str. 28.[9] UL L 89, 4.4.1997, str. 32.[10] UL L 17, 21.1.1997, str. 34.[11] UL L 124, 16.5.1997, str. 50.[12] UL L 154, 12.6.1997, str. 41.


title: 2008/325/ES,Euratom: Sklep Sveta z dne 18. aprila 2008 o imenovanju belgijskega člana Evropskega ekonomsko-socialnega odbora

text:
               24.4.2008

               SL

               Uradni list Evropske unije

               L 112/25

      SKLEP SVETA

   z dne 18. aprila 2008
   o imenovanju belgijskega člana Evropskega ekonomsko-socialnega odbora
   (2008/325/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2006/651/ES, Euratom z dne 15. septembra 2006 o imenovanju belgijskih, grških, irskih, ciprskih, nizozemskih, poljskih, portugalskih, finskih, švedskih, britanskih in dveh italijanskih članov Evropskega ekonomsko-socialnega odbora (1),
   ob upoštevanju predloga belgijske vlade,
   ob upoštevanju mnenja Komisije,
   ob upoštevanju naslednjega:
   Zaradi imenovanja g. Joslyja PIETTA za ministra v belgijski zvezni vladi in zaradi nezdružljivosti te funkcije z mandatom člana Evropskega ekonomsko-socialnega odbora se je izpraznilo mesto člana Evropskega ekonomsko-socialnega odbora. G. Josly PIETTE je nato odstopil s položaja ministra, tako da je bila ta nezdružljivost odpravljena –
   SKLENIL:
   Člen 1
   G. Josly PIETTE, Secrétaire général honoraire de la CSC, se za preostanek mandata, ki se izteče 20. septembra 2010, imenuje za člana Evropskega ekonomsko-socialnega odbora.
   Člen 2
   Ta sklep začne učinkovati na dan sprejetja.

      V Luxembourgu, 18. aprila 2008

            Za Svet

            Predsednik

         D. MATE

      (1)  UL L 269, 28.9.2006, str. 13. Sklep, kakor je bil spremenjen s Sklepom 2007/622/ES, Euratom (UL L 253, 28.9.2007, str. 39).


title: Sklep Sveta (EU) 2015/772 z dne 11. maja 2015 o ustanovitvi Odbora za zaposlovanje in razveljavitvi Sklepa 2000/98/ES

text:
               14.5.2015

               SL

               Uradni list Evropske unije

               L 121/12

         SKLEP SVETA (EU) 2015/772
   z dne 11. maja 2015
   o ustanovitvi Odbora za zaposlovanje in razveljavitvi Sklepa 2000/98/ES
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 150 Pogodbe,
   ob upoštevanju mnenja Evropskega parlamenta,
   ob upoštevanju naslednjega:

               (1)

               V členu 5 Pogodbe je določeno, da Unija sprejme ukrepe za zagotovitev usklajevanja med politikami zaposlovanja držav članic, da se poveča njihova učinkovitost z razvojem usklajene strategije zaposlovanja.

               (2)

               Naslov IX tretjega dela Pogodbe določa postopke, na podlagi katerih naj bi si države članice in Unija prizadevale za razvoj usklajene strategije zaposlovanja in zlasti za spodbujanje kvalificiranih, usposobljenih in prilagodljivih delavcev in trgov dela, hitro prilagodljivih gospodarskim spremembam.

               (3)

               Pri izvajanju svojih nalog, ki zajemajo svetovanje in prispevanje k delu Sveta in Komisije, naj bi Odbor za zaposlovanje (v nadaljnjem besedilu: Odbor) prispeval k temu, da bodo evropska strategija zaposlovanja, usklajevanje makroekonomske politike ter postopek ekonomskih reform oblikovani in izvajani tako, da se bodo medsebojno dopolnjevali in podpirali.

               (4)

               Odbor bi moral tesno sodelovati s socialnimi partnerji, zlasti tistimi, ki so zastopani na Tristranskem socialnem vrhu za rast in zaposlovanje, ustanovljenem s Sklepom Sveta 2003/174/ES (1).

               (5)

               Evropski svet je v sklepih, sprejetih na zasedanju 27. in 28. junija 2013, navedel, da bi bilo treba okrepiti socialno razsežnost ekonomske in monetarne unije. Najprej je treba bolje spremljati in bolj upoštevati razmere na trgu dela in socialni položaj v evropski in monetarni uniji, zlasti z uporabo socialnih in zaposlovalnih kazalnikov v okviru evropskega semestra. Poleg tega je ob doslednem upoštevanju nacionalnih pristojnosti pomembno zagotoviti boljše usklajevanje zaposlovalnih in socialnih politik.

               (6)

               Evropski svet je v sklepih z dne 24. in 25. oktobra 2013 navedel, da se bo usklajevanje ekonomskih politik, politik zaposlovanja in socialnih politik še okrepilo v skladu z obstoječimi postopki in ob doslednem spoštovanju nacionalnih pristojnosti. Bil je mnenja, da se je treba bolj zavzeti za okrepitev sodelovanja med različnimi sestavami Sveta, da bi lahko zagotovili skladnost teh politik s skupnimi cilji.

               (7)

               Ta sklep bi moral odražati razvoj evropskega semestra in vlogo Odbora v tem procesu. V Uredbi Sveta (ES) št. 1466/97 (2), je določeno, da se v okviru evropskega semestra po potrebi posvetuje z Ekonomsko-finančnim odborom, Odborom za ekonomsko politiko, Odborom za zaposlovanje in Odborom za socialno zaščito. Poleg tega je v Uredbi (EU) št. 1176/2011 Evropskega parlamenta in Sveta (3) določeno, da se mora v poglobljenem pregledu po potrebi upoštevati priporočila ali pozive Sveta, naslovljene na države članice. Določeno je tudi, da se v načrtu popravljalnih ukrepov za vse države članice, proti katerim se uvede postopek v zvezi s čezmernim neravnotežjem, upošteva ekonomski in socialni učinek ukrepov politik, sam načrt pa je skladen s širšimi smernicami ekonomskih politik in s smernicami za zaposlovanje.

               (8)

               Odbor in organi Unije, vključeni v usklajevanje ekonomskih in socialnih politik, zlasti Ekonomsko-finančni odbor, Odbor za ekonomsko politiko in Odbor za socialno zaščito, bi morali tesno sodelovati. Po potrebi in v medsebojnem dogovoru med zadevnimi odbori lahko sodelovanje Odbora z Odborom za socialno zaščito, Ekonomsko-finančnim odborom in Odborom za ekonomsko politiko vključuje organiziranje skupnih sej, zlasti v okviru vlog teh odborov znotraj evropskega semestra.

               (9)

               Da bi Odbor lahko učinkovito uresničeval svoj mandat iz Pogodbe in za zagotovitev prožnosti, potrebne za prilagajanje časovnemu načrtu dejavnosti Odbora, zlasti v okviru cikla evropskega semestra, bi bilo treba pregledati določbe o upravljanju, povezane z delovanjem Odbora, z namenom zagotovitve učinkovitosti in kontinuitete.

               (10)

               Sklep Sveta 2000/98/ES (4) bi bilo treba razveljaviti –

         SPREJEL NASLEDNJI SKLEP:
   Člen 1
   Ustanovitev
   Ob doslednem spoštovanju Pogodbe in upoštevanju pristojnosti institucij in organov Unije se ustanovi svetovalni Odbor za zaposlovanje (v nadaljnjem besedilu: Odbor), ki ima svetovalni status, za spodbujanje usklajevanja med državami članicami glede politik zaposlovanja in trga dela.
   Člen 2
   Naloge
   1.   Naloge Odbora so:

               (a)

               spremljati stanje na področju zaposlovanja in politike zaposlovanja v državah članicah in Uniji;

               (b)

               brez poseganja v člen 240 Pogodbe oblikovati mnenja na prošnjo Sveta ali Komisije ali na lastno pobudo in prispevati k pripravi postopkov Sveta iz člena 148 Pogodbe.

         2.   Za namene odstavka 1, Odbor zlasti:

               (a)

               spodbuja upoštevanje cilja visoke stopnje zaposlenosti pri oblikovanju in izvajanju politik in dejavnosti Unije;

               (b)

               prispeva k postopku za sprejetje širših ekonomskih smernic, da se zagotovi skladnost med temi smernicami in smernicami za zaposlovanje, ter prispeva k sinergiji med evropsko strategijo zaposlovanja, usklajevanjem makroekonomskih politik in procesom ekonomskih reform ob medsebojni podpori;

               (c)

               dejavno sodeluje v makroekonomskem dialogu na ravni Unije;

               (d)

               v okviru svojega mandata prispeva k vsem vidikom evropskega semestra in o njih poroča Svetu;

               (e)

               spodbuja izmenjavo informacij in izkušenj med državami članicami in Komisijo.

         3.   Odbor vsako leto sprejme delovni program, pri čemer upošteva prednostne naloge politik Sveta in Komisije. Delovni program se posreduje Svetu.
   4.   Odbor se lahko po potrebi, glede na dnevni red, obrne na zunanje strokovnjake.
   Člen 3
   Članstvo
   1.   Vsaka država članica in Komisija imenujejo po dva člana Odbora. Imenujejo lahko tudi dva nadomestna člana.
   2.   Člani Odbora in njihovi nadomestni člani se izberejo med visokimi uradniki ali strokovnjaki z izrednimi izkušnjami na področju zaposlovanja in politike trga dela v državah članicah.
   3.   Države članice in Komisija si karseda prizadevajo pri sestavi Odbora doseči uravnoteženo zastopanost spolov.
   Člen 4
   Delovanje
   1.   Odbor izvoli svojega predsednika med člani, ki so jih imenovale države članice, za dvoletni mandat. Predsednik je lahko ponovno izvoljen za še en dvoletni mandat. Odbor lahko v ustrezno utemeljenih primerih mandat predsednika podaljša za največ osem mesecev, da se zagotovita učinkovitost in kontinuiteta dela. Predsednik lahko svojo funkcijo opravlja največ štiri leta in osem mesecev.
   2.   Predsedniku pomagajo štirje podpredsedniki, od katerih dva izvoli Odbor med svojimi člani za dobo dveh let in z možnostjo enkratnega ponovnega imenovanja. Tretji podpredsednik je predstavnik iz države članice, ki predseduje Svetu. Četrti podpredsednik pa je predstavnik iz države članice, ki bo naslednja predsedovala Svetu.
   3.   Predsednik svojo glasovalno pravico prenese na svojega nadomestnega člana.
   4.   Seje Odbora skliče predsednik na lastno pobudo ali na zahtevo večine članov Odbora.
   5.   Odbor določi svoj poslovnik.
   6.   Stroški se povrnejo v skladu z veljavnimi upravnimi pravili.
   7.   Komisija daje Odboru ustrezno analitično in organizacijsko podporo. Komisija za sekretarja določi enega od svojih uslužbencev. Sekretar in uslužbenci, ki sekretarju pomagajo, delujejo po navodilih Odbora, ko Odboru pomagajo pri izvajanju njegovih nalog. Glede sklicevanja sej se sekretar usklajuje z generalnim sekretariatom Sveta.
   8.   Odbor po potrebi sodeluje z drugimi ustreznimi organi in odbori, pristojnimi za vprašanja socialne in ekonomske politike, kot so Odbor za socialno zaščito, Ekonomsko-finančni odbor, Odbor za ekonomsko politiko, Odbor za izobraževanje in evropska mreža javnih služb za zaposlovanje.
   Člen 5
   Delovne skupine
   1.   Odbor lahko preučitev določenih vprašanj zaupa nadomestnim članom ali v ta namen ustanovi delovne skupine. Taki delovni skupini predseduje bodisi podpredsednik Odbora, član Odbora ali njegov nadomestni član, uslužbenec Komisije ali član delovne skupine same, ki ga imenuje Odbor.
   2.   Komisija delovnim skupinam zagotovi ustrezno analitično in organizacijsko podporo.
   3.   Delovne skupine lahko za pomoč zaprosijo strokovnjake.
   4.   Odbor lahko z drugimi odbori ali organi ustanovi skupne delovne skupine, pri čemer se pravila, ki urejajo tako delovno skupino, določijo skupaj.
   Člen 6
   Posvetovanje s socialnimi partnerji
   Odbor se pri izpolnjevanju svojega mandata posvetuje s socialnimi partnerji. V ta namen vzpostavi stike s socialnimi partnerji, zastopanimi na Tristranskem socialnem vrhu za rast in zaposlovanje.
   Člen 7
   Prehodne določbe
   Mandat člana, izvoljenega v skladu s členom 3 Sklepa 2000/98/ES, traja do konca zadevnega mandata, določenega v skladu s členom 4 tega sklepa. Za začetek takšnega mandata se šteje datum izvolitve v skladu s členom 3 Sklepa 2000/98/ES.
   Člen 8
   Razveljavitev
   Sklep 2000/98/ES se razveljavi na dan, ko se Odbor prvič sestane po začetku veljavnosti tega sklepa. Prvi sestanek odbora je najpozneje štiri mesece po dnevu sprejetja tega sklepa.
   Člen 9
   Začetek veljavnosti
   Ta sklep začne veljati dan po objavi v Uradnem listu Evropske unije.

      V Bruslju, 11. maja 2015

            Za Svet

            Predsednik

         J. DŪKLAVS

      (1)  Sklep Sveta 2003/174/ES z dne 6. marca 2003 o ustanovitvi Tristranskega socialnega vrha za rast in zaposlovanje (UL L 70, 14.3.2003, str. 31).

      (2)  Uredba Sveta (ES) št. 1466/97 z dne 7. julija 1997 o okrepitvi nadzora nad proračunskim stanjem ter o nadzoru in usklajevanju gospodarskih politik (UL L 209, 2.8.1997, str. 1).

      (3)  Uredba (EU) št. 1176/2011 Evropskega parlamenta in Sveta z dne 16. novembra 2011 o preprečevanju in odpravljanju makroekonomskih neravnotežij (UL L 306, 23.11.2011, str. 25).

      (4)  Sklep Sveta 2000/98/ES z dne 24. januarja 2000 o ustanovitvi Odbora za zaposlovanje (UL L 29, 4.2.2000, str. 21).


title: Sklep Sveta z dne 17. decembra 1996 o sprejetju Sporazuma v obliki izmenjave pisem o začasni uporabi Sporazuma med Evropsko skupnostjo in Novo Zelandijo o zdravstvenih ukrepih, ki se uporabljajo za trgovanje z živimi živalmi in živalskimi proizvodi

text:
Pomembno pravno obvestilo

|

31997D0131

Uradni list L 057 , 26/02/1997 str. 0001 - 0001

		Sklep Svetaz dne 17. decembra 1996o sprejetju Sporazuma v obliki izmenjave pisem o začasni uporabi Sporazuma med Evropsko skupnostjo in Novo Zelandijo o zdravstvenih ukrepih, ki se uporabljajo za trgovanje z živimi živalmi in živalskimi proizvodi(97/131/ES)SVET EVROPSKE UNIJE JE,ob upoštevanju Pogodbe o ustanovitvi Evropske skupnosti,ob upoštevanju predloga Komisije,ker sta Skupnost in Nova Zelandija začeli pogajanja za določitev zdravstvenih ukrepov, ki se uporabljajo v trgovanju z živimi živalmi in živalskimi proizvodi;ker je bil kot posledica teh pogajanj 17. decembra 1996 podpisan Sporazum;ker sta se podpisnici sporazumeli, da bo Sporazum veljal začasno od 1. januarja 1997 v skladu s Sporazumom v obliki izmenjave pisem, da bi se izognili prekinitvi trgovanja, dokler podpisnici ena druge uradno ne obvestita o dokončanju svojih postopkov za ratifikacijo navedenega sporazuma, kakor je predvideno v drugem pododstavku člena 18(1) Sporazuma;ker mora Sporazum biti odobren,SKLENIL:Člen 1Sporazum v obliki izmenjave pisem o začasni uporabi Sporazuma med Evropsko skupnostjo in Novo Zelandijo o zdravstvenih ukrepih, ki se uporabljajo za trgovanje z živimi živalmi in živalskimi proizvodi, je s tem odobren v imenu Skupnosti.Besedilo Sporazuma v obliki izmenjave pisem je priloženo temu sklepu.Člen 2Predsednika Sveta se pooblasti za imenovanje osebe, ki je pooblaščena za podpis Sporazuma v obliki izmenjave pisem, da s tem zaveže Skupnost.Člen 3Ta sklep se objavi v Uradnem listu Evropskih skupnosti.V Bruslju, 17. decembra 1996Za SvetPredsednikI. Yates--------------------------------------------------


title: Sklep izvršnega odbora z dne 26. aprila 1994 o prilagoditvenih ukrepih za odstranitev prometnih ovir in odpravo prometnih omejitev na notranjih mejah (SCH/Com-ex (94)1, Rev.2)

text:
Pomembno pravno obvestilo

|

41994D0001

Uradni list L 239 , 22/09/2000 str. 0157 - 0162

		Sklep izvršnega odboraz dne 26. aprila 1994o prilagoditvenih ukrepih za odstranitev prometnih ovir in odpravo prometnih omejitev na notranjih mejah(SCH/Com-ex (94)1, Rev.2)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ob upoštevanju člena 2 te konvencije,ob upoštevanju seznanitve in odobritve dokumenta o ukinitvi osebnih kontrol na notranjih mejah (SCH/I-Front (94)1, rev. 3),SKLENIL:Prilagoditveni ukrepi za odstranitev prometnih ovir in odpravo prometnih omejitev na cestnih prehodih na notranjih mejah se izvajajo v skladu s priloženim dokumentom. Za izvajanje teh prilagoditvenih ukrepov so pristojne države pogodbenice.Bonn, 26. aprila 1994PredsednikBernd Schmidbauer--------------------------------------------------Prilagoditveni ukrepi za odstranitev prometnih ovir in odpravo prometnih omejitev na cestnih prehodih na notranjih mejahDokončna ukinitev izvajanja mejnih kontrol na notranjih mejah med schengenskimi državami vključuje tudi odstranitev ovir, ki zaradi dosedanjega izvajanja mejnih kontrol ovirajo potniški promet.Zato bodo države pogodbenice začele s postopnim odstranjevanjem teh ovir takoj, ko bodo obstajali pozitivni kazalci za začetek delovanja schengenskega informacijskega sistema.Prva faza predvideva ukrepe, ki omogočajo hitro prestopanje notranje meje in jih je mogoče izvesti v sorazmerno kratkem času in brez prevelikih stroškov.V ta namen je treba izvesti zlasti naslednje ukrepe:- odpiranje cest in voznih pasov, ki so bili prej zaprti, zaradi izvajanja mejnih kontrol, še zlasti na avtocestnih mejnih prehodih;- odstranitev kontrolnih kabin z vmesnih pasov za preprečitev oviranja hitreje vozečih vozil v prometu;- odstranitev cestnih nadstreškov na mejnih prehodih za preprečitev slabe vidljivosti in zračnega pritiska;- odprava omejitev hitrosti; morebitne nove omejitve hitrosti se lahko uvedejo samo zaradi prometne varnosti;- tehnični ukrepi, ki omogočajo obračanje vozil na avtocestah in drugih podobnih cestah, kadar se zaradi javnega reda ali nacionalne varnosti na notranjih mejah za določen čas ponovno uvedejo mejne kontrole in se izvajajo ukrepi zavrnitve vstopa.Za uresničevanje teh ukrepov je nacionalno odgovorna vsaka država pogodbenica in — če je iz pravnih ali dejanskih razlogov to potrebno ali smotrno — po medsebojnem dogovoru ali uskladitvi z ostalimi državami pogodbenicami.Večino navedenih ukrepov iz prve faze je treba izvesti do uveljavitve Konvencije o izvajanju Schengenskega sporazuma, predvsem tiste, ki jih je mogoče izvesti hitro in brez dolgotrajnih priprav (na primer odstranitev cestnih ovir).Priprave za preostale prilagoditvene ukrepe iz prve faze se izvedejo po naslednjem časovnem razporedu:1. V obdobju med 1. julijem in 15. septembrom 1994 je treba opraviti popis obstoječega stanja in sestaviti seznam korakov, ki so na vsakem mejnem prehodu na notranjih mejah potrebni za izpolnitev prilagoditvenih ukrepov.Upoštevati je treba, da nekateri mejni prehodi do nadaljnjega potrebujejo prostore za policijsko sodelovanje, zato omejitve hitrosti na dovozih do službenih prostorov še naprej ostajajo v veljavi.2. Obdobje med 15. septembrom in 31. oktobrom 1994 je namenjeno usklajevanju med posameznimi sosednjimi državami pogodbenicami. V tem času se morajo obveščati o dejavnostih, potrebnih za izvedbo prilagoditvenih ukrepov na posameznih mejnih prehodih3. Države pogodbenice zagotavljajo, da bodo ukrepi za uveljavitev Konvencije o izvajanju Schengenskega sporazuma pripravljeni do 31. decembra 1994.Ob koncu posamezne pripravljalne faze države pogodbenice obvestijo Centralno skupino o poteku v časovnem razporedu navedenih dejavnosti in ji predložijo njihove podrobne preglede.--------------------------------------------------SCH/I-Front (94)1, Rev. 3Ukinitev osebnih kontrol na notranjih mejahPo večletnih intenzivnih pripravah so bili skoraj v celoti uresničeni različni izravnalni ukrepi po Konvenciji o izvajanju Schengenskega sporazuma z dne 19. junija 1990; delo, ki ga je na tem področju še treba opraviti, kakor glede schengenskega informacijskega sistema, pa se pospešeno nadaljuje.Nekateri ukrepi, predvideni za uresničitev namena izravnalnih ukrepov, na primer ukinitve osebnih kontrol na notranjih mejah, še niso izvedeni. Da bi preprečili nadaljnje zavlačevanje popolne odprave osebnih kontrol na skupnih mejah tudi po izpolnitvi vseh izravnalnih ukrepov, je nujno vzpostaviti potrebne pogoje. Pri tem je na notranjih mejah pomembno ne le ukiniti uradno kontrolo, ampak tudi uvesti svobodno gibanje na notranjih mejah, ki je bilo prej zaradi izvajanja kontrole omejeno.Da bi ta proces potekal v skladu z načrtom, je treba pripraviti konkretni izvedbeni program za uresničitev različnih faz.1. Ukinitev osebnih kontrol in odprava obveznosti predložitve listin za prestop meje na kopenskih mejah, na letališčih in v pristaniščih1.1 Ukinitev osebnih kontrolV skladu s členom 2(1) Konvencije o izvajanju Schengenskega sporazuma je notranje meje povsod dovoljeno prestopati brez osebnih kontrol.To pomeni, da pristojni organi mejnih kontrol kontrol na notranjih mejah ne opravljajo več, razen v primerih, navedenih v členu 2(2) Konvencije o izvajanju Schengenskega sporazuma.To prav tako pomeni, da so vsi potniki ne glede na njihovo državljanstvo pri prestopu meje oproščeni vsakršne mejne-policijske kontrole kakor tudi obvezne uporabe uradnih mejnih prehodov.Ukinitev osebnih kontrol na notranjih mejah ne vpliva na izvajanje določb iz člena 22 Konvencije o izvajanju Schengenskega sporazuma. Prav tako ne vpliva na izvajanje pooblastil organov katere izmed pogodbenic, ki so v skladu z nacionalnim pravom pristojni na svojem državnem ozemlju, vključno z obmejnim območjem, preverjati upoštevanje obveznosti glede posesti, nošenja in predložitve listin in potrdil.V neskladju z določbami Konvencije o izvajanju Schengenskega sporazuma o ukinitvi mejnih kontrol so tako imenovane nadomestne mejne kontrole. Nadomestne mejne kontrole so sistematični pregledi oseb ob prestopu meje, ki se opravljajo v obmejnem območju v notranjosti države ali znotraj določenih mejnih con. Člen 2(2) ostane nespremenjeno v veljavi.Vstopanje in izstopanje preko letališč in pristanišč je oproščeno kontrole le pri prestopanju skupne meje. To velja za notranje lete in trajektne povezave. Zaradi avtomatskega usmerjanja schengenskih in neschengenskih potniških tokov se lahko meja na notranjih schengenskih letih in ladijskih potovanjih dejansko prestopa brez kontrol le takrat, ko so na letališčih in v pristaniščih zagotovljene potrebne ločitvene zmogljivosti.Pogodbenice morajo- prebivalstvo,- organe za varovanje meje- policijo- upravljalce letališč in pristanišč in prevozniška podjetjaustrezno seznaniti s posameznimi vidiki nove ureditve na notranjih mejah zaradi ukinitve mejnih kontrol.1.2 Odprava obveznosti predložitve listin za prestop meje pri prestopu mejeZ ukinitvijo mejnih kontrol se odpravi obveznost predložiti ali pokazati veljavne listine za prestop meje ob prestopu notranjih meja.V veljavi ostajajo nacionalne določbe o posesti, nošenju in predložitvi listin za ugotavljanje identitete in upravičenosti do bivanja, ki veljajo v notranjosti posamezne države.Delegacije držav pogodbenic morajo zadevne predpise posredovati do konca aprila 1994 in sporočiti, kateri identifikacijski dokumenti so potrebni v njihovih državah in katera preverjanja so predvidena po nacionalnem pravu.2. Prilagoditveni ukrepi za odstranitev prometnih ovir in odpravo prometnih omejitev na cestnih prehodihUkinitev osebnih kontrol je glavni način za doseganje čezmejne svobode gibanja. Za dosego tega cilja je treba odstraniti ovire, ki zaradi dosedanje s kontrolo pogojene postavitve ovirajo prost prehod državnih meja.2.1 Splošne opombe(a) Mejni prehodi na notranjih mejah — največji in najpomembnejši — tvorijo celoto iz številnih zgradb in naprav.Prva faza schengenskih spremljajočih ukrepov za izpolnitev ukinitve osebnih kontrol bo obsegala ukrepe, ki neposredno služijo neoviranemu prehodu meje.Odstranitev ali sprememba namembnosti zgradb, ki spominjajo na prejšnje kontrolne ovire, in izvedba zahtevnejših cestnih del, na primer izravnava trase, bodo izvedene med drugo fazo.(b) Večina schengenskih držav je v dvostranskih državnih pogodbah uredila, da se kontrola čezmejnega prometa lahko izvaja skupno, in sicer na lastnem državnem ozemlju ali na državnem ozemlju sosednje države. Zato je v izvedbenih dogovorih na skoraj vseh mejnih prehodih predvidenoskupno izvajanje mejne kontrole. S spremembami schengenskega režima morata soglašati obe pogodbeni strani. Države pogodbenice morajo tak sporazum doseči čim prej in o tem obvestiti Izvršni odbor.2.2 Gradbeno-tehnični prilagoditveni ukrepiNajprej morajo biti pripravljeni zlasti gradbeno-tehnični prilagoditveni ukrepi:- na različnih mejnih prehodih, zlasti na avtocestnih, so na razpolago vozni pasovi za tranzit, vendar so zaprti z zapornicami ali varovalnimi ograjami. Vozne pasove za tranzit se čim prej odpre,- kontrolne kabine na vmesnih pasovih, zlasti na avtocestah, so preveč blizu vozišča in ogrožajo varnost hitreje vozečega prometa. Zato jih je treba odstraniti.- dovolitev vožnje z večjo hitrostjo pogojuje odstranitev cestnih nadstreškov na mejnih prehodih, da bi se tako izboljšala vidljivost in zmanjšal neugodni zračni pritisk.2.3 Odprava prometnih omejitevKo bodo uresničeni potrebni projekti, se lahko odpravijo dosedanje omejitve hitrosti. Uvedbo novih omejitev hitrosti lahko narekujejo samo zahteve prometni varnosti.2.4 Ukrepi za začasno ponovno uvedbo mejnih kontrol na notranjih mejahČe je treba začasno ponovno uvesti mejno kontrolo na notranjih mejah v skladu z določbami člena 2(2) Konvencije o izvajanju Schengenskega sporazuma, lahko mobilne mejno-policijske sile za izvajanje mejnih kontrol uvedejo omejitev hitrosti s pomočjo "ad-hoc" označevanja s tablami. Zaradi tega prometnih znakov ni treba stalno nameščati.Vendar je za izvajanje zavrnitve vstopa v državo treba namestiti tehnične naprave, ki bodo omogočale obračanje vozila. Zato se na avtocestah ali podobnih cestah na sredinskih varovalnih ograjah namestijo premični elementi, ki jih je po potrebi mogoče takoj odpreti.2.5 Programi delovanjaZa praktično izvajanje Konvencije o izvajanju Schengenskegasporazuma morajo države pogodbenice v prvi fazi pripraviti natančne programe prilagoditve infrastrukture na mejnih prehodih in jih predložiti Izvršnemu odboru.Do uveljavitve Konvencije o izvajanju Schengenskega sporazuma je treba pravočasno izvesti zlasti naslednje ukrepe:- vozni pasovi na mejnih prehodih na avtocestah, ki so bili do sedaj zaprti zaradi izvajanja mejne kontrole, se odprejo za promet;- odstranitev kontrolnih kabin z vmesnih pasov, zaradi preprečevanja oviranja hitreje vozečih vozil;- odstranitev cestnih nadstreškov na mejnih prehodih, zaradi preprečitve slabe vidljivosti in neugodnega zračnega pritiska;- odprava omejitev hitrosti, morebitne nove omejitve hitrosti je mogoče uvesti zaradi varnosti v cestnem prometu;- izvedba tehničnih ukrepov, ki bodo omogočali obračanje vozil na avtocestah in drugih cestah ob začasni ponovni uvedbi mejnih kontrol na notranjih mejah zaradi javnega reda ali nacionalne varnosti, ko se izrekajo zavrnitve vstopa.Uresničevanje teh programov je v nacionalni odgovornosti držav pogodbenic in — če je iz pravnih ali stvarnih razlogov to nujno potrebno ali smotrno — po medsebojnem dogovoru ali uskladitvi. Države pogodbenice poročajo o izvedenih ukrepih Generalnemu sekretariatu.3. Informiranje o predčasni ukinitvi mejnih kontrol pred uveljavitvijo Konvencije o izvajanju Schengenskega sporazumaOsnovna strategija Konvencije o izvajanju Schengenskega sporazuma predvideva, da morajo biti izravnalni ukrepi uvedeni pred ukinitvijo mejnih kontrol na notranjih mejah.Schengenski informacijski sistem kot najvažnejši izravnalni ukrep je v fazi vzpostavljanja, kar pomeni, da se morajo osebne kontrole na notranjih mejah praviloma še naprej izvajati.Države pogodbenice menijo, da se lahko v nekaterih izjemnih primerih na podlagi dvostranskega dogovora mejne kontrole na notranjih mejah za poskusno dobo že sedaj opustijo tam, kjer je ta simbolična poteza primerna pod pogojem, da pri tem ni resno ogrožena varnost (poskusni projekti).O takšnih predčasnih ukinitvah mejnih kontrol obvestijo Izvršni odbor.4. Posvetovanje o nadomestnih mejnih kontrolahČlen 2(2) Konvencije o izvajanju Schengenskega sporazuma določa, da se mora država pogodbenica, ki se zaradi javnega reda ali varnosti odloči za uvedbo nacionalne mejne kontrole na notranjih mejah za omejeno časovno obdobje, pred tem posvetovati z drugimi državami pogodbenicami.Glede na smisel in namen zgornje določbe velja ta zahteva tudi za nadomestne mejne kontrole, ki se izvajajo v obmejnem območju v notranjosti države ali znotraj določenih mejnih con (glej točko 1.1).Če namerava država pogodbenica sprejeti tak ukrep, mora ravnati tako kakor pri mejnih kontrolah, ki se začasno izvajajo neposredno na notranjih mejah, in o tem obvestiti prizadete države pogodbenice.--------------------------------------------------


title: 2008/537/ES: Sklep Evropskega parlamenta z dne 24. aprila 2007 o razrešnici glede izvrševanja proračuna Evropske agencije za obnovo za proračunsko leto 2005

text:
               15.7.2008

               SL

               Uradni list Evropske unije

               L 187/182

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja proračuna Evropske agencije za obnovo za proračunsko leto 2005
   (2008/537/ES)
   EVROPSKI PARLAMENT,
   ob upoštevanju letnega zaključnega računa Evropske agencije za obnovo za proračunsko leto 2005 (1),
   ob upoštevanju poročila Računskega sodišča o letnem zaključnem računu Evropske agencije za obnovo za proračunsko leto 2005 z odgovori Agencije (2),
   ob upoštevanju priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 2667/2000 z dne 5. decembra 2000 o Evropski agenciji za obnovo (4) in zlasti člena 8 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0116/2007),

               1.

               direktorju Evropske agencije za obnovo podeli razrešnico glede izvrševanja proračuna Agencije za proračunsko leto 2005;

               2.

               pripombe navaja v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Evropske agencije za obnovo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 7.

      (2)  UL C 312, 19.12.2006, str. 18.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 306, 7.12.2000, str. 7. Uredba, kakor je bila nazadnje spremenjena z Uredbo (ES) št. 1756/2006 (UL L 332, 30.11.2006, str. 18).

      (5)  UL L 357, 31.12.2002, str. 72.
    ---documentbreak---

               15.7.2008

               SL

               Uradni list Evropske unije

               L 187/183

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja proračuna Evropske agencije za obnovo za proračunsko leto 2005
   EVROPSKI PARLAMENT,
   ob upoštevanju letnega zaključnega računa Evropske agencije za obnovo za proračunsko leto 2005 (1),
   ob upoštevanju poročila Računskega sodišča o letnem zaključnem računu Evropske agencije za obnovo za proračunsko leto 2005 z odgovori Agencije (2),
   ob upoštevanju priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun evropskih skupnosti (3), in zlasti člena 185 Uredbe,
   ob upoštevanju Uredbe Sveta (ES) št. 2667/2000 z dne 5. decembra 2000 o Evropski agenciji za obnovo (4) in zlasti člena 8 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0116/2007),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto, ki se je zaključilo 31. decembra 2005, ter o zakonitosti in pravilnosti poslovnih dogodkov, z določenimi pridržki,

               B.

               ker je Parlament 27. aprila 2006 direktorju podelil razrešnico glede izvrševanja proračuna agencije za proračunsko leto 2004 (6) in v resoluciji, ki spremlja sklep Parlamenta o razrešnici, med drugim

                           —

                           poziva Agencijo, naj poišče nasvet za izboljšanje politike upravljanja zakladnice, da se čim bolje izkoristijo vsote na tekočih bančnih računih, ki so pogosto precejšnje,

                           —

                           ugotavlja, da so bili poslovni dogodki v zvezi s partnerskimi skladi, sistemi kreditne linije in posebnimi skladi v celoti zabeleženi brez učinkovitih postopkov notranjega nadzora za dolgoročne terjatve; vztraja, da je treba Računskemu sodišču omogočiti, da preveri vse poslovne dogodke,

                           —

                           poziva Komisijo in Agencijo, naj v tesnem sodelovanju z misijo Združenih narodov za začasno upravo Kosova (UNMIK) in enoto za finančni nadzor (FUI) oblikujeta jasna in pregledna pravila za javna naročila, ustanovita institucije za notranjo in vrhovno revizijo ter obveščata Parlament o doseženem napredku na tem področju, da bo mogoče rešiti hude težave z zanesljivostjo (in sum o korupciji) v zvezi s pogoji, pod katerimi se izvajajo javna naročila in podeljujejo koncesije za občutljive projekte (npr. na področju mobilne telefonije);

         Splošne točke v zvezi z večino agencij EU, za katere je potrebna posebna razrešnica

               1.

               meni, da vse številnejše agencije Skupnosti in dejavnosti nekaterih izmed njih niso del splošnega političnega okvira ter da naloge nekaterih agencij ne zrcalijo pravih potreb Unije oziroma ne izpolnjujejo pričakovanj državljanov, ter prav tako ugotavlja, da agencije v splošnem nimajo vedno dobrega ugleda;

               2.

               zato poziva Komisijo, naj določi splošen politični okvir za ustanavljanje novih agencij Skupnosti ter da pred ustanovitvijo vsake agencije pripravi analizo stroškov in koristi, pri čemer naj prepreči podvajanje dejavnosti med agencijami ali prekrivanje s pristojnostmi drugih evropskih organizacij;

               3.

               poziva Računsko sodišče, naj predloži mnenje o analizi stroškov in koristi, preden Parlament sprejme svojo odločitev;

               4.

               poziva Komisijo, naj vsakih pet let pripravi študijo o dodani vrednosti za vse agencije; poziva vse zadevne institucije, naj v primeru negativne ocene o dodani vrednosti sprejmejo potrebne ukrepe, da spremenijo mandat zadevne agencije ali jo zaprejo;

               5.

               ob upoštevanju naraščajočega števila regulativnih agencij obžaluje, da pogajanja o osnutku medinstitucionalnega sporazuma o delovanju teh agencij še niso končana, ter poziva pristojne službe Komisije, naj skupaj z Računskim sodiščem storijo vse potrebno, da bo ta sporazum sklenjen;

               6.

               ugotavlja, da odgovornost Komisije za izvrševanje proračuna zahteva tesnejšo povezavo med agencijami in Komisijo; poziva Komisijo in Svet, naj sprejmeta potrebne ukrepe, da se Komisiji do 31. decembra 2007 podeli pravica, da v nadzornih organih regulativnih agencij z manjšino glasov prepreči sprejetje odločitev, in naj to možnost predvidita pri vseh na novo ustanovljenih agencijah;

               7.

               poziva Računsko sodišče, naj v letno poročilo vključi dodatno poglavje o agencijah, katerim se podeli razrešnica na podlagi zaključnega računa Komisije, da bo njihova uporaba sredstev EU preglednejša;

               8.

               potrjuje načelo, v skladu s katerim Parlament odloča o razrešnicah za vse agencije Skupnosti, subvencionirane ali ne, tudi če je organ, pristojen za razrešnico, določen v njihovih ustanovnih besedilih;

               9.

               poziva Računsko sodišče, da opravi revizijo poslovanja vseh agencij in o tem poroča ustreznim odborom Parlamenta, vključno z Odborom za proračunski nadzor;

               10.

               ugotavlja, da število agencij nenehno narašča in da je zaradi politične odgovornosti Komisije za njihovo delovanje, ki presega zgolj logistično podporo, potreba po oblikovanju skupnega pristopa generalnih direktoratov Komisije, pristojnih za ustanavljanje in spremljanje agencij, še večja; meni, da bi bila struktura, podobna tisti, ki so jo oblikovale agencije za usklajevanje med zadevnimi generalnimi direktorati, pragmatičen način za oblikovanje skupnega pristopa Komisije do zadev, povezanih z agencijami;

               11.

               poziva Komisijo, da izboljša upravno in tehnično podporo agencijam, ob upoštevanju čedalje bolj zapletenih upravnih pravil in tehničnih težav Skupnosti;

               12.

               ugotavlja, da v vseh agencijah Skupnosti manjka disciplinski organ, in poziva Komisijo, naj sprejme potrebne ukrepe za hitro vzpostavitev takšnega mehanizma;

               13.

               odobrava znatne izboljšave pri usklajevanju med agencijami, kar jim omogoča reševanje ponavljajočih se težav ter prispeva k učinkovitejšemu sodelovanju s Komisijo in Parlamentom;

               14.

               meni, da je skupna podporna služba, namenjena usklajevanju računalniških sistemov za finančno upravljanje s sistemi Komisije, ki so jo vzpostavile nekatere agencije, koristen ukrep, ki ga je treba nadgraditi in razširiti;

               15.

               poziva agencije, da izboljšajo sodelovanje in primerjalno analizo z udeleženci na ustreznem področju; spodbuja Komisijo, naj sprejme vse ukrepe, ki se ji zdijo potrebni, da bi pomagala agencijam izboljšati njihov ugled in povečati prepoznavnost njihovih dejavnosti;

               16.

               poziva Komisijo, naj pripravi predlog za uskladitev oblike letnega poročanja agencij, kar bo omogočilo razvoj kazalnikov uspešnosti, namenjenih primerjavi njihove učinkovitosti;

               17.

               poziva agencije, da na začetku vsakega leta predstavijo kazalnike uspešnosti, na podlagi katerih bo mogoče oceniti njihovo poslovanje;

               18.

               poziva vse agencije, da pogosteje uporabljajo cilje SMART, s čimer bodo prispevale k stvarnejšemu načrtovanju in uresničevanju ciljev;

               19.

               se strinja z Računskim sodiščem, da je tudi Komisija odgovorna za (finančno) upravljanje agencij; zato poziva Komisijo, naj spremlja ter po potrebi usmerja in sodeluje pri upravljanju različnih agencij, zlasti kar zadeva ustrezno izvedbo postopkov javnih razpisov, preglednost postopkov zaposlovanja, dobro finančno poslovodenje (neporabljena sredstva in preveč predvidenih proračunskih sredstev) in – kar je najpomembnejše – ustrezno izvajanje pravil o sistemu notranjega nadzora;

               20.

               meni, da bi morali biti prispevki agencij v njihovih delovnih programih izraženi kot operativni in izmerljivi ter da je treba ustrezno upoštevati standarde notranjega nadzora Komisije;

         Posebne točke

               21.

               znova poudarja, da so bili rezultati Agencije izjemni, vendar bi lahko dosegla znatne izboljšave, če bi upoštevala priporočila Računskega sodišča in Parlamenta;

               22.

               čestita direktorju in uslužbencem za delo, opravljeno v zelo težavnih razmerah, s čimer se je občutno izboljšala podoba EU in njena prepoznavnost;

               23.

               vztraja, da Komisija podaljša delovanje Agencije, ki se predvidoma izteče leta 2008; meni, da bi se morala Agencija preoblikovati za izvajanje nekaterih zunanjih ukrepov EU, temelječ na predhodni analizi stroškov in koristi, zlasti za obvladovanje razmer po konfliktu, sicer bo pridobljeno strokovno znanje izgubljeno; pri tem bi se bilo treba izogniti podvajanju dejavnosti drugih evropskih in mednarodnih organizacij;

               24.

               poziva Komisijo, naj Parlament obvesti, kaj je bil razlog – poleg dejstva, da namerava Agencijo leta 2008 zapreti – da tej ni bilo zaupano izvajanje posebnega programa Unije za severni del Cipra in programa pomoči palestinskemu ljudstvu;

               25.

               meni, da Agencija nima le sistemov (logistika, računalniški sistemi in drugo) za hitro izvajanje izdatne podpore na območjih, kjer so se končali konflikti, ampak predvsem dokazano kakovostno znanje in izkušnje za povojno obnovo;

               26.

               je prepričan, da bi morala Agencija, kadar želi Komisija prevzeti vodenje novega instrumenta za predpristopno pomoč za naloge v zvezi s pravnim redom na Balkanu, opravljati naloge, ki jih zahteva agencija za zunanje odnose RELEX;

               27.

               meni, da bi bil nov mandat te uspešne Agencije najučinkovitejši način za izvajanje novih nalog na področju zunanje politike, ki jih ne morejo izvajati službe Komisije v Bruslju ali njene delegacije;

               28.

               meni, da bi lahko Agencija imela najbolj učinkovito vlogo na področjih, na katerih tradicionalne razvojne pomoči ni mogoče izvajati; meni tudi, da bi to občutno povečalo prepoznavnost EU;

               29.

               pozdravlja ukrepe, ki jih je Agencija sprejela ob upoštevanju pripomb Računskega sodišča iz poročil za leti 2003 in 2004, da bi izboljšala postopek javnih naročil, kar je prispevalo k večji preglednosti na različnih področjih; pomembne odločitve v postopku ocenjevanja, ki vplivajo na oddajo naročil, so na primer bolje dokumentirane in dodatno izboljšujejo splošno disciplino v postopkih ocenjevanja in oddaje naročil;

               30.

               poziva Agencijo, da nadalje razvije izbirna merila, tako da bodo stvarnejša, ker so včasih slabo prilagojena okoliščinam, v katerih Agencija deluje;

               31.

               pozdravlja napredek na področju javnih razpisov in spodbuja Agencijo, naj si še bolj prizadeva za to, da bodo dodeljena naročila popolnoma v skladu z vsemi predpisi;

               32.

               ugotavlja, da je Računsko sodišče v poročilu za leto 2004 pri pregledu dejavnosti, za katere je bila pooblaščena UNMIK, opozorilo, da Agencija nima ustrezne finančne kontrole pri izvrševanju plačil in da se sooča z resnimi težavami pri zaključevanju dejavnosti, predvsem zaradi neustreznega računovodstva za projekte in nezadostne utemeljitve za odhodke; pozdravlja prizadevanja Agencije v letu 2005 za rešitev tega stanja, vendar ugotavlja, da so se nekatere težave pri zaključevanju dejavnosti nadaljevale.

      (1)  UL C 266, 31.10.2006, str. 7.

      (2)  UL C 312, 19.12.2006, str. 18.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 306, 7.12.2000, str. 7. Uredba, kakor je bila nazadnje spremenjena z Uredbo (ES) št. 1756/2006 (UL L 332, 30.11.2006, str. 18).

      (5)  UL L 357, 31.12.2002, str. 72.

      (6)  UL L 340, 6.12.2006, str. 74.


title: 2010/740/EU: Sklep Evropskega parlamenta in Sveta z dne 24. novembra 2010 o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga ESPG/2009/024 NL/Noord Holland in Zuid Holland, oddelek 58, Nizozemska)

text:
               4.12.2010

               SL

               Uradni list Evropske unije

               L 318/37

         SKLEP EVROPSKEGA PARLAMENTA IN SVETA
   z dne 24. novembra 2010
   o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga ESPG/2009/024 NL/Noord Holland in Zuid Holland, oddelek 58, Nizozemska)
   (2010/740/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti njegove točke 28,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti njenega člena 12(3),
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, ki so bili odpuščeni zaradi velikih strukturnih sprememb v svetovnih trgovinskih tokovih, nastalih kot posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, predložene po 1. maju 2009, razširjeno, da bi vključili pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje v višini 500 milijonov EUR.

               (4)

               Nizozemska je 30. decembra 2009 vložila vlogo za uporabo sredstev ESPG v zvezi s presežnimi delavci v osmih podjetjih, ki delujejo v panogi, razvrščeni v oddelek 58 NACE revizija 2 (založništvo) v dveh sosednjih regijah na ravni NUTS II Severna Holandija (NL32) in Južna Holandija (NL33) ter jo dopolnila z dodatnimi informacijami do 31. maja 2010. Ta vloga izpolnjuje zahteve za določitev finančnih prispevkov iz člena 10 uredbe (ES) št. 1927/2006. Komisija zato predlaga uporabo zneska 2 326 459 EUR.

               (5)

               Zato je treba uporabiti sredstva ESPG, da se zagotovi finančni prispevek za vlogo, ki jo je predložila Nizozemska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2010 se iz Evropskega sklada za prilagoditev globalizaciji uporabi vsota 2 326 459 EUR za prevzem obveznosti in plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 24. novembra 2010

            Za Evropski parlament

            Predsednik

         J. BUZEK

            Za Svet

            Predsednik

         O. CHASTEL

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta z dne 31. decembra 1998 o sprejetju Statuta Ekonomskega in finančnega odbora

text:
Pomembno pravno obvestilo

|

31999D0008

Uradni list L 005 , 09/01/1999 str. 0071 - 0071

		Sklep Svetaz dne 31. decembra 1998o sprejetju Statuta Ekonomskega in finančnega odbora(1999/8/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 153 Pogodbe,ob upoštevanju mnenja Komisije,ker se bo skladno s členom 109c(2) Pogodbe ustanovil Ekonomski in finančni odbor ob začetku tretje faze;ker je Svet 21. decembra 1998 sprejel sklep o sestavi Ekonomskega in finančnega odbora [1];ob upoštevanju, da je Evropski svet 16. junija 1997 sprejel resolucijo o vzpostavitvi mehanizma deviznih tečajev v tretji fazi ekonomske in monetarne unije [2];ob upoštevanju, da je Evropski svet 13. decembra 1997 sprejel resolucijo o koordinaciji ekonomskih politik v tretji fazi ekonomske in monetarne unije in o členih 109 in 109b Pogodbe [3];ob upoštevanju, da je bila v teh resolucijah predvidena določena vloga za Ekonomski in finančni odbor;ker naj bi zatorej sprejeli statut Ekonomskega in finančnega odbora,SKLENIL:Člen 1Sprejme se statut Ekonomskega in finančnega odbora.Besedilo statuta je razvidno iz priloge.Člen 2Ta sklep se objavi v Uradnem listu Evropskih skupnosti.Veljati začne 1. januarja 1999.V Bruslju, 31. decembra 1998Za SvetPredsednikR. Edlinger[1] UL L 358, 31.12.1998, str. 109.[2] UL C 236, 2.8.1997, str. 5.[3] UL C 35, 2.2.1998, str. 1.--------------------------------------------------PRILOGASTATUT EKONOMSKO-FINANČNEGA ODBORAČlen 1Ekonomsko-finančni odbor izvaja naloge, opisane v členu 109c(2) in (4) Pogodbe o ustanovitvi Evropske skupnosti.Člen 2Ekonomsko-finančni odbor lahko med drugim:- da mnenje v postopku odločanja v zvezi z mehanizmom deviznih tečajev tretje faze ekonomske in monetarne unije (MDT II),- brez poseganja v člen 151 Pogodbe pripravi preglede Sveta razvoja menjalnega tečaja eura,- zagotovi okvir, na podlagi katerega se lahko pripravi dialog med Svetom in Evropsko centralno banko (ECB) in nadaljuje na ravni visokih uradnikov iz ministrstev, nacionalnih centralnih bank, Komisije in ECB.Člen 3Člane odbora in namestnike pri opravljanju njihovih dolžnosti vodijo splošni interesi Skupnosti.Člen 4Mnenja, poročila ali sporočila se sprejemajo z večino članov, če se zahteva glasovanje. Vsak član odbora ima en glas. Ko pa se daje nasvet ali mnenje o vprašanjih, o katerih Svet lahko odloča pozneje, lahko člani iz centralnih bank in Komisije v celoti sodelujejo v razpravah, vendar ne sodelujejo pri glasovanju. Odbor poroča tudi o manjšinskih ali nasprotnih stališčih, ki so bila izražena med razpravo.Člen 5Odbor izmed svojih članov z večino izvoli predsednika za obdobje dveh let. Dveletni mandat je obnovljiv. Predsednik je izvoljen izmed članov, ki so visoki uradniki v nacionalnih upravah. Predsednik prenese svojo glasovalno pravico na svojega namestnika.Člen 6V primeru, da predsednik ne more opravljati svojih dolžnosti, ga nadomesti podpredsednik odbora, ki je izvoljen v skladu z istimi pravili.Člen 7Če odbor ne odloči drugače, se lahko namestniki udeležujejo sestankov odbora. Namestniki ne glasujejo. Če odbor ne odloči drugače, namestniki ne sodelujejo v razpravah.Član, ki se ne more udeležiti sestanka odbora, lahko svoje funkcije prenese na enega od namestnikov. Prenese jih lahko tudi na drugega člana. Predsednika in tajnika je treba pred sestankom pisno obvestiti. V izjemnih okoliščinah lahko predsednik soglaša z drugačno ureditvijo.Člen 8Odbor lahko preučitev posebnih vprašanj zaupa nadomestnim članom, pododborom ali delovnim skupinam. V teh primerih predsedstvo prevzame član ali nadomestni član odbora, ki ga imenuje odbor. Člani odbora, namestniki, pododbori ali delovne skupine lahko za pomoč prosijo izvedence.Člen 9Odbor skliče predsednik na lastno pobudo ali na zahtevo Sveta, Komisije ali najmanj dveh članov odbora.Člen 10Praviloma predsednik zastopa odbor; zlasti lahko odbor pooblasti predsednika, da poroča o razpravah in daje ustne pripombe o mnenjih in sporočilih odbora. Predsednik odbora je odgovoren za vzdrževanje odnosov odbora z Evropskim parlamentom.Člen 11Posvetovanja odbora so zaupna. Isto pravilo se uporablja za posvetovanja namestnikov, pododborov ali delovnih skupin.Člen 12Odboru pomaga sekretariat pod vodstvom tajnika. Tajnika in osebje, potrebno za sekretariat, zagotovi Komisija. Tajnika imenuje Komisija po posvetovanju z odborom. Tajnik in njegovo osebje pri opravljanju svojih obveznosti do odbora delujejo v skladu z navodili odbora.Stroški odbora se vključijo v finančne načrte Komisije.Člen 13Odbor sprejme svoj poslovnik.--------------------------------------------------


title: 2005/901/ES: Sklep Sveta z dne  12. decembra 2005  o imenovanju belgijskega člana Odbora regij

text:
               15.12.2005

               SL

               Uradni list Evropske unije

               L 328/59

      SKLEP SVETA

   z dne 12. decembra 2005
   o imenovanju belgijskega člana Odbora regij
   (2005/901/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263 Pogodbe,
   ob upoštevanju predloga belgijske vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES (1) o imenovanju članov in nadomestnih članov Odbora regij za obdobje od 26. januarja 2002 do 25. januarja 2006.

               (2)

               Zaradi izteka mandata predsednika valonske vlade, g. Jean-Clauda VAN CAUWENBERGHE, se je sprostilo mesto člana Odbora regij –

         SKLENIL:
   Člen 1
   Za člana Odbora regij se za preostanek mandata do 25. januarja 2006 imenuje:
   g. Jean-Claude VAN CAUWENBERGHE,
   član valonskega parlamenta.
   Člen 2
   Ta sklep se objavi v Uradnem listu Evropske unije.
   Uveljavi se na dan sprejetja.

      V Bruslju, 12. decembra 2005

            Za Svet

            Predsednik

         J. STRAW

      (1)  UL L 24, 26.1.2002, str. 38.


title: 2007/97/ES: Sklep Sveta z dne 12. februarja 2007 o spremembi Sklepa 1999/70/ES o zunanjih revizorjih nacionalnih centralnih bank, glede zunanjega revizorja za Banco de España

text:
               14.2.2007

               SL

               Uradni list Evropske unije

               L 42/24

      SKLEP SVETA

   z dne 12. februarja 2007
   o spremembi Sklepa 1999/70/ES o zunanjih revizorjih nacionalnih centralnih bank, glede zunanjega revizorja za Banco de España
   (2007/97/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen Pogodbi o ustanovitvi Evropske skupnosti, in zlasti člena 27.1 Protokola,
   ob upoštevanju Priporočila ECB/2006/18 Evropske centralne banke z dne 13. novembra 2006 Svetu Evropske unije o zunanjem revizorju za Banco de España (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank opravljajo neodvisni zunanji revizorji, ki jih priporoči Svet ECB in odobri Svet.

               (2)

               Revizijo računovodskih izkazov Banco de España v skladu s členom 4(2) Zakona 13/1994 o neodvisnosti Banco de España in členoma 29(3) in 31 njenega poslovnika, opravljajo neodvisni zunanji revizorji, kakor je določeno v členu 27 Protokola o Statutu Evropskega sistema centralnih bank in Evropske centralne banke, ter v skladu z določbami Zakona št. 19/1988 o reviziji računovodskih izkazov (2) glede primernosti, mandata in menjavanja revizorjev.

               (3)

               Mandat sedanjih zunanjih revizorjev za Banco de España bo potekel po reviziji za poslovno leto 2005. Zaradi tega je treba imenovati zunanje revizorje za čas od začetka poslovnega leta 2006 dalje.

               (4)

               Banco de España je kot svoje zunanje revizorje izbrala družbo Deloitte, S.L., za poslovna leta od 2006 do 2008. Mandat te družbe pa se nato obnavlja vsako leto do konca poslovnega leta 2012.

               (5)

               ECB meni, da zunanji revizorji, ki jih je izbrala Banco de España, izpolnjujejo zahtevane pogoje za imenovanje in zato je Svet ECB priporočil, naj se za poslovna leta od 2006 do 2008 za zunanje revizorje imenuje družba Deloitte, S.L., pri čemer se njen mandat nato obnavlja vsako leto do konca poslovnega leta 2012.

               (6)

               Primerno je upoštevati priporočilo Sveta ECB in v skladu s tem spremeniti Sklep 1999/70/ES (3) –

         SKLENIL:
   Člen 1
   Člen 1(3) Sklepa 1999/70/ES se nadomesti z naslednjim:

      „3.   Družba Deloitte, S.L. se odobri kot zunanji revizor za Banco de España za poslovna leta od 2006 do 2008.
      Ta mandat se lahko nato obnavlja vsako leto do konca poslovnega leta 2012.“.

   Člen 2
   O tem sklepu se uradno obvesti Evropska centralna banka.
   Člen 3
   Ta sklep se objavi v Uradnem listu Evropske unije.

      V Bruslju, 12. februarja 2007

            Za Svet

            Predsednik

         F.-W. STEINMEIER

      (1)  UL C 283, 21.11.2006, str. 16.

      (2)  Zakon, kakor je bil spremenjen z Zakonom št. 44/2002 o ukrepih za reformo finančnega sistema.

      (3)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2006/852/ES (UL L 331, 29.11.2006, str. 19).


title: 2012/292/EU: Sklep Sveta z dne 31. maja 2012 o podpisu Sporazuma med Evropsko unijo in Republiko Moldavijo o zaščiti geografskih označb za kmetijske proizvode in živila v imenu Unije

text:
               7.6.2012

               SL

               Uradni list Evropske unije

               L 147/1

         SKLEP SVETA
   z dne 31. maja 2012
   o podpisu Sporazuma med Evropsko unijo in Republiko Moldavijo o zaščiti geografskih označb za kmetijske proizvode in živila v imenu Unije
   (2012/292/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Komisija je v imenu Unije s pogajanji dosegla Sporazum med Evropsko unijo in Republiko Moldavijo o zaščiti geografskih označb za kmetijske proizvode in živila (v nadaljnjem besedilu: Sporazum).

               (2)

               Sporazum bo omogočil vzajemno zaščito geografskih označb Unije in Republike Moldavije, prispeval pa bo tudi k približevanju zakonodaje med sosednjimi državami Unije.

               (3)

               Sporazum bi bilo treba podpisati –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Republiko Moldavijo o zaščiti geografskih označb za kmetijske proizvode in živila se odobri v imenu Unije, s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 31. maja 2012

            Za Svet

            Predsednica

         P. OLSEN DYHR

      (1)  Besedilo Sporazuma se objavi skupaj s sklepom o sklenitvi Sporazuma.


title: 2007/95/ES: Sklep Sveta z dne 22. januarja 2007 o stališču, ki naj ga zavzame Skupnost v okviru Mednarodnega sveta za kavo o podaljšanju Mednarodnega sporazuma o kavi iz leta 2001

text:
               14.2.2007

               SL

               Uradni list Evropske unije

               L 42/22

      SKLEP SVETA

   z dne 22. januarja 2007
   o stališču, ki naj ga zavzame Skupnost v okviru Mednarodnega sveta za kavo o podaljšanju Mednarodnega sporazuma o kavi iz leta 2001
   (2007/95/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe v povezavi s členom 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Mednarodni sporazum o kavi iz leta 2001 je bil podpisan in sklenjen v imenu Evropske skupnosti 24. septembra 2001 s Sklepom 2001/877/ES (1).

               (2)

               V skladu z določbami člena 52(1) in (2) bo Mednarodni sporazum o kavi iz leta 2001 prenehal veljati 30. septembra 2007, če ne bo s sklepom Mednarodnega sveta za kavo podaljšan preko tega datuma za eno ali več obdobij, ki skupaj ne presegajo šestih let.

               (3)

               Podaljšanje tega sporazuma je v interesu Evropske skupnosti.

               (4)

               Treba bi bilo oblikovati stališče Evropske skupnosti v Mednarodnem svetu za kavo –

         SKLENIL:
   Edini člen
   Stališče Evropske skupnosti v okviru Mednarodnega sveta za kavo je, da glasuje za podaljšanje Mednarodnega sporazuma o kavi iz leta 2001 za eno ali več obdobij, ki skupaj ne presegajo šestih let.

      V Bruslju, 22. januarja 2007

            Za Svet

            Predsednik

         F.-W. STEINMEIER

      (1)  UL L 326, 11.12.2001, str. 22.


title: Sklep Sveta (EU) 2015/493 z dne 17. marca 2015 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Latvijas Banka

text:
               24.3.2015

               SL

               Uradni list Evropske unije

               L 78/16

         SKLEP SVETA (EU) 2015/493
   z dne 17. marca 2015
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Latvijas Banka
   SVET EVROPSKE UNIJE JE –
   ob upoštevanju Protokola (št. 4) o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila Evropske centralne banke ECB/2015/3 z dne 3. februarja 2015 Svetu Evropske unije o zunanjem revizorju centralne banke Latvijas Banka (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.

               (2)

               Mandat obstoječega zunanjega revizorja Latvijas Banka je potekel po reviziji za poslovno leto 2014. Zaradi tega je treba imenovati zunanjega revizorja za čas od začetka poslovnega leta 2015.

               (3)

               Latvijas Banka je izbrala KPMG Baltics SIA za svojega zunanjega revizorja za poslovna leta od 2015 do 2019.

               (4)

               Svet ECB je priporočil, da se za zunanjega revizorja Latvijas Banka za poslovna leta od 2015 do 2019 imenuje KPMG Baltics SIA.

               (5)

               Primerno je upoštevati priporočilo Sveta ECB in ustrezno spremeniti Sklep Sveta 1999/70/ES (2) –

         SPREJEL NASLEDNJI SKLEP:
   Člen 1
   Člen 1(18) Sklepa 1999/70/ES se nadomesti z naslednjim:

      „18.   KPMG Baltics SIA se potrdi kot zunanji revizor za Latvijas Banka za poslovna leta od 2015 do 2019.“

   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Evropsko centralno banko.

      V Bruslju, 17. marca 2015

            Za Svet

            Predsednik

         E. RINKĒVIČS

      (1)  UL C 51, 13.2.2015, str. 4.

      (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).


title: 2013/577/EU: Sklep Evropskega parlamenta z dne 17. aprila 2013 o zaključku poslovnih knjig Evropske agencije za varnost hrane za proračunsko leto 2011

text:
               16.11.2013

               SL

               Uradni list Evropske unije

               L 308/234

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig Evropske agencije za varnost hrane za proračunsko leto 2011
   (2013/577/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost hrane za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost hrane za proračunsko leto 2011 z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 178/2002 Evropskega parlamenta in Sveta (4) o ustanovitvi Evropske agencije za varnost hrane, zlasti člena 44 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0074/2013),

               1.

               odobri zaključek poslovnih knjig Evropske agencije za varnost hrane za proračunsko leto 2011;

               2.

               naroči svojemu predsedniku, naj ta sklep posreduje izvršni direktorici Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 92.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 31, 1.2.2002, str. 1.

      (5)  UL L 357, 31.12.2002, str. 72.


title: Sklep Evropskega parlamenta (EU) 2016/1533 z dne 28. aprila 2016 o zaključnem računu Evropskega inštituta za inovacije in tehnologijo za proračunsko leto 2014

text:
               14.9.2016

               SL

               Uradni list Evropske unije

               L 246/279

         SKLEP EVROPSKEGA PARLAMENTA (EU) 2016/1533
   z dne 28. aprila 2016
   o zaključnem računu Evropskega inštituta za inovacije in tehnologijo za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega inštituta za inovacije in tehnologijo za proračunsko leto 2014,

               —

               ob upoštevanju poročila Računskega sodišča o zaključnem računu Evropskega inštituta za inovacije in tehnologijo za proračunsko leto 2014 z odgovorom inštituta (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice inštitutu glede izvrševanja proračuna za proračunsko leto 2014 (05584/2016 – C8-0091/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (4), zlasti člena 21,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0117/2016),

               1.

               ugotavlja, da so podatki v končnem zaključnem računu Evropskega inštituta za inovacije in tehnologijo takšni kot v prilogi k poročilu Računskega sodišča;

               2.

               odobri zaključni račun Evropskega inštituta za inovacije in tehnologijo za proračunsko leto 2014;

               3.

               naroči svojemu predsedniku, naj ta sklep posreduje direktorju Evropskega inštituta za inovacije in tehnologijo, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 187.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 97, 9.4.2008, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta 2010/784/SZVP z dne 17. decembra 2010 o Policijski misiji Evropske unije za Palestinska ozemlja (EUPOL COPPS)

text:
                  18.12.2010

                  SL

                  Uradni list Evropske unije

                  L 335/60

         SKLEP SVETA 2010/784/SZVP
         z dne 17. decembra 2010
         o Policijski misiji Evropske unije za Palestinska ozemlja (EUPOL COPPS)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28 in 43(2) Pogodbe,
         ob upoštevanju naslednjega:

                     (1)

                     Svet je 14. novembra 2005 sprejel Skupni ukrep 2005/797/SZVP o Policijski misiji Evropske unije za Palestinska ozemlja (1) (EUPOL COPPS) za obdobje treh let. Operativna faza EUPOL COPPS se je začela 1. januarja 2006.

                     (2)

                     Misija je bila nazadnje podaljšana s Sklepom Sveta 2009/955/SZVP (2), ki se izteče 31. decembra 2010.

                     (3)

                     Politični in varnostni odbor (PVO) je 17. novembra 2010 priporočil, naj se misija podaljša še za eno leto, tj. do 31. decembra 2011.

                     (4)

                     Struktura poveljevanja in nadzora misije ne bi smela vplivati na pogodbene odgovornosti vodje misije do Evropske komisije glede izvrševanja proračuna misije.

                     (5)

                     Za misijo bi se morala aktivirati stražarska zmogljivost.

                     (6)

                     Misija bo potekala v razmerah, ki se lahko poslabšajo in bi lahko škodile ciljem skupne zunanje in varnostne politike iz člena 21 Pogodbe –

               SPREJEL NASLEDNJI SKLEP:

            Člen 1
            Misija

               1.   Policijska misija Evropske unije za Palestinska ozemlja, v nadaljevanju Koordinacijski urad Evropske unije za podporo palestinski policiji (EUPOL COPPS), ustanovljen s Skupnim ukrepom 2005/797/SZVP, se s 1. januarjem 2011 nadaljuje.

               2.   EUPOL COPPS deluje v skladu z nalogami misije, opredeljenimi v členu 2.

            Člen 2
            Naloge misije
            Cilj EUPOL COPPS je v sodelovanju s programi Unije za izgradnjo institucij in drugimi mednarodnimi prizadevanji v širšem varnostnem okviru, vključno z reformo kazenskega sodstva, prispevati k vzpostavitvi trajnostnih in učinkovitih policijskih struktur, za katere bodo odgovorni Palestinci, skladnih z najboljšimi mednarodnimi standardi.
            S tem namenom EUPOL COPPS:

                        (a)

                        palestinski civilni policiji (PCP) pomaga pri izvajanju Programa za razvoj palestinske policije, in sicer s svetovanjem in tesnim mentorskim sodelovanjem s PCP, še posebej pa z višjimi uradniki na ravni policijskih okrožij in uprav ter na ravni ministrstva;

                        (b)

                        usklajuje in skrbi za lažje zagotavljanje pomoči Unije in držav članic, na ustrezno prošnjo pa tudi mednarodne pomoči PCP;

                        (c)

                        svetuje o kazenskopravnih elementih, povezanih s policijo;

                        (d)

                        oblikuje projektno skupino za določanje in izvajanje projektov. Misija po potrebi poskrbi za usklajevanje, lažji potek in svetovanje v zvezi s projekti, ki jih izvajajo države članice in tretje države pod njihovo odgovornostjo na področjih, povezanih z misijo, in v podporo njenim ciljem.

            Člen 3
            Pregled
            Šestmesečni pregledi na podlagi meril ocenjevanja, določenih v konceptu operacij (CONOPS) in operativnem načrtu (OPLAN), in ob upoštevanju razvoja razmer na terenu, bodo omogočali, da se obseg in področje delovanja EUPOL COPPS po potrebi prilagodita.

            Člen 4
            Struktura
            Za izpolnjevanje svojih nalog ima EUPOL COPPS naslednje elemente:

                        1.

                        vodjo misije/policijskega komisarja,

                        2.

                        svetovalni oddelek,

                        3.

                        oddelek za programsko koordinacijo,

                        4.

                        administrativni oddelek,

                        5.

                        oddelek za pravno državo.

                  Ti elementi se podrobneje opredelijo v CONOPS in OPLAN. Svet potrdi CONOPS in OPLAN.

            Člen 5
            Poveljnik civilne operacije

               1.   Direktor civilnih zmogljivosti za načrtovanje in izvajanje operacij (CPCC) je tudi poveljnik civilne operacije za misijo EUPOL COPPS.

               2.   Poveljnik civilne operacije, ki ga politično nadzira in strateško vodi PVO in je splošno podrejen visokemu predstavniku Unije za zunanje zadeve in varnostno politiko (VP), poveljuje misiji EUPOL COPPS na strateški ravni in jo nadzira.

               3.   Poveljnik civilne operacije zagotavlja ustrezno in učinkovito izvajanje odločitev Sveta in odločitev PVO, vključno z dajanjem potrebnih strateških navodil vodji misije ter zagotavljanjem svetovanja in tehnične podpore vodji misije.

               4.   Vsi dodeljeni člani osebja ostajajo še naprej v celoti podrejeni nacionalnim organom zadevne države ali institucije Unije, ki jih je dodelila. Nacionalni organi prenesejo operativni nadzor (OPCON) nad svojim osebjem, skupinami in enotami na poveljnika civilne operacije.

               5.   Poveljnik civilne operacije je v celoti odgovoren za ustrezno izvajanje dolžnosti skrbnega ravnanja Unije.

               6.   Poveljnik civilne operacije in posebni predstavnik Evropske unije (PPEU) se po potrebi med seboj posvetujeta.

            Člen 6
            Vodja misije

               1.   Vodja misije prevzame odgovornost za misijo na območju operacije, ter je odgovoren za poveljevanje in nadzor nad misijo.

               2.   Vodja misije izvršuje poveljevanje in nadzor nad osebjem, skupinami in enotami iz sodelujočih držav, kot jih dodeli poveljnik civilne operacije, skupaj z upravno in logistično pristojnostjo, vključno s sredstvi, viri in informacijami, ki so na razpolago misiji.

               3.   Vodja misije izdaja navodila celotnemu osebju misije za učinkovito izvajanje EUPOL COPPS na območju operacije, pri čemer prevzame usklajevanje in vsakodnevno upravljanje misije ter sledi navodilom poveljnika civilne operacije na strateški ravni.

               4.   Vodja misije je odgovoren za izvrševanje proračuna misije. V ta namen vodja misije podpiše pogodbo s Komisijo.

               5.   Vodja misije je odgovoren za disciplinski nadzor nad osebjem. Za dodeljeno osebje disciplinske ukrepe izvršuje zadevni nacionalni organ ali zadevni organ Unije.

               6.   Vodja misije predstavlja EUPOL COPPS na območju operacij in zagotavlja ustrezno prepoznavnost misije.

               7.   Vodja misije se po potrebi usklajuje z drugimi akterji Unije na terenu. Brez poseganja v strukturo poveljevanja daje PPEU vodji misiji smernice za lokalno politično delovanje.

            Člen 7
            Osebje EUPOL COPPS

               1.   Število in pristojnosti osebja EUPOL COPPS so skladne z nalogami misije, določenimi v členu 2, in strukturo, določeno v členu 4.

               2.   Osebje EUPOL COPPS sestavlja predvsem osebje, ki ga dodelijo države članice ali institucije Unije. Vsaka država članica ali institucija Unije krije stroške v zvezi z osebjem, ki ga je dodelila, tudi plače, zdravstveno zavarovanje, stroške potovanja na območje misije in nazaj ter nadomestila, z izjemo ustreznih dnevnic, ter nadomestila za težke razmere in tveganje.

               3.   EUPOL COPPS po potrebi pogodbeno zaposli državljane držav članic, če potrebnih nalog ne more opraviti osebje, ki so ga dodelile države članice.

               4.   EUPOL COPPS po potrebi zaposli tudi lokalno osebje.

               5.   Po potrebi lahko misiji dodelijo osebje tudi tretje države. Vsaka tretja država nosi stroške v zvezi z osebjem, ki ga dodeli misiji, vključno s plačami, zdravstvenim zavarovanjem, nadomestili, zavarovanjem povečanega tveganja in stroški potovanja na območje misije in nazaj.

               6.   Vsi člani osebja opravljajo svoje naloge in ravnajo v interesu misije. Vse osebje spoštuje varnostna načela in minimalne standarde, določene s Sklepom Sveta 2001/264/ES z dne 19. marca 2001 o sprejetju predpisov Sveta o varovanju tajnosti (3).

            Člen 8
            Status osebja EUPOL COPPS

               1.   Status osebja misije EUPOL COPPS, vključno z morebitnimi privilegiji, imunitetami in dodatnimi jamstvi, potrebnimi za izvedbo in tekoče izvajanje misije EUPOL COPPS, je po potrebi predmet sporazuma, ki se sklene po postopku iz člena 37 Pogodbe.

               2.   Država članica ali institucija Unije, ki je dodelila člana osebja, je odgovorna za vse pritožbe v zvezi z dodelitvijo, ki jih vložijo člani osebja ali pa se nanašajo nanje. Zadevna država članica ali institucija Unije je odgovorna za vložitev morebitne tožbe zoper dodeljene osebe.

               3.   Pogoji zaposlitve ter pravice in obveznosti mednarodnega in lokalnega osebja se opredelijo v pogodbah med vodjo misije/policijskim komisarjem in člani osebja.

            Člen 9
            Struktura poveljevanja

               1.   EUPOL COPPS ima kot operacija kriznega upravljanja enotno strukturo poveljevanja.

               2.   PVO v okviru odgovornosti Sveta in VP izvaja politični nadzor in strateško vodenje misije EUPOL COPPS.

               3.   Poveljnik civilne operacije je, pod političnim nadzorom in strateškim vodenjem PVO in splošno podrejen VP, poveljnik EUPOL COPPS na strateški ravni, ki v tej vlogi vodji misije izdaja navodila ter mu svetuje in zagotavlja tehnično podporo.

               4.   Poveljnik civilne operacije poroča Svetu prek VP.

               5.   Vodja misije izvršuje poveljevanje in nadzor nad EUPOL COPPS na območju operacije in je neposredno odgovoren poveljniku civilne operacije.

            Člen 10
            Politični nadzor in strateško vodenje

               1.   PVO politično nadzoruje misijo in jo strateško vodi pod odgovornostjo Sveta in VP. Svet pooblašča PVO za sprejemanje ustreznih odločitev v ta namen v skladu s tretjim odstavkom člena 38 Pogodbe. To pooblastilo vključuje pristojnost za imenovanje vodje misije na predlog VP ter za spreminjanje CONOPS in OPLAN. Obsega tudi pristojnosti v zvezi z naknadnimi sklepi glede imenovanja vodje misije. Za odločanje v zvezi s cilji in prenehanjem misije je še naprej pristojen Svet.

               2.   PVO redno poroča Svetu.

               3.   PVO redno in po potrebi prejema poročila poveljnika civilne operacije in vodje misije o zadevah v okviru njune pristojnosti.

            Člen 11
            Sodelovanje tretjih držav

               1.   Brez poseganja v avtonomijo odločanja Unije in v njen enotni institucionalni okvir se k sodelovanju v EUPOL COPPS lahko povabijo tretje države, če prevzamejo stroške z njihove strani dodeljenega osebja, vključno s plačami, zdravstvenim zavarovanjem, nadomestili, zavarovanjem povečanega tveganja in stroški za potovanje na območje misije in nazaj, ter ustrezno prispevajo k pokrivanju tekočih stroškov EUPOL COPPS.

               2.   Tretje države, ki prispevajo k EUPOL COPPS, imajo enake pravice in dolžnosti v zvezi z vsakodnevnim upravljanjem misije kot države članice.

               3.   Svet pooblašča PVO za sprejemanje ustreznih odločitev glede odobritve predlaganih prispevkov in za ustanovitev odbora prispevajočih držav.

               4.   Podrobnejša pravila glede sodelovanja tretjih držav se določijo v sporazumih, ki se sklenejo v skladu s členom 37 Pogodbe, in po potrebi z dodatnimi tehničnimi dogovori. Če Unija in tretja država skleneta sporazum o vzpostavitvi okvira za sodelovanje te tretje države v operacijah Unije za krizno upravljanje, se za EUPOL COPPS uporabljajo določbe tega sporazuma.

            Člen 12
            Varnost

               1.   Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za misijo EUPOL COPPS ustrezno in učinkovito izvajajo v skladu s členoma 5 in 10, pri tem pa se usklajuje z Varnostnim uradom Sveta.

               2.   Vodja misije je odgovoren za varnost operacije in za zagotavljanje skladnosti z minimalnimi varnostnimi zahtevami, ki veljajo za operacijo, v skladu s politiko Unije v zvezi z varnostjo osebja, napotenega v operativni vlogi izven Unije v skladu z naslovom V Pogodbe in pripadajočimi instrumenti.

               3.   Vodji misije pomaga uradnik za varnost misije (MSO), ki bo poročal vodji misije in bo vzdrževal tesne funkcionalne stike z Varnostnim uradom Sveta.

               4.   Člani osebja EUPOL COPPS pred nastopom službe opravijo obvezno varnostno usposabljanje v skladu z OPLAN. Osebju se na območju namestitve poleg tega zagotovijo redna obnovitvena usposabljanja, ki jih organizira MSO.

            Člen 13
            Finančna ureditev

               1.   Referenčni finančni znesek za kritje odhodkov v zvezi z misijo EUPOL COPPS za obdobje od 1. januarja 2011 do 31. decembra 2011 je 8 250 000 EUR.

               2.   Vsi odhodki se upravljajo v skladu s postopki in pravili, ki se uporabljajo za splošni proračun Unije.

               3.   Državljani sodelujočih tretjih držav in sosednjih držav se lahko prijavljajo na javne razpise. Ob upoštevanju odobritve Komisije lahko vodja misije sklepa tehnične dogovore z državami članicami, sodelujočimi tretjimi državami in drugimi mednarodnimi subjekti, za naročanje opreme, storitev in prostorov za EUPOL COPPS.

               4.   Vodja misije/policijski komisar v zvezi z dejavnostmi, ki se izvajajo v okviru njegove pogodbe, izčrpno poroča Komisiji, ki ga tudi nadzoruje.

               5.   Finančna ureditev upošteva operativne potrebe EUPOL COPPS, vključno z združljivostjo opreme in interoperabilnostjo njenih ekip.

               6.   Odhodki so upravičeni od datuma začetka veljavnosti tega sklepa.

            Člen 14
            Posredovanje tajnih podatkov

               1.   VP je pooblaščen, da tretjim državam, vključenim v ta sklep, po potrebi in v skladu z operativnimi potrebami misije posreduje tajne podatke in dokumente EU do stopnje „RESTREINT UE“, pripravljene za namene misije, v skladu z varnostnimi predpisi Sveta.

               2.   V primeru posebne in nujne operativne potrebe je VP prav tako pooblaščen, da v skladu z varnostnimi predpisi Sveta lokalnim oblastem posreduje tajne podatke in dokumente EU do stopnje „RESTREINT UE“, pripravljene za namene misije. V vseh drugih primerih se takšni podatki in dokumenti lokalnim oblastem posredujejo po postopkih, primernih stopnji sodelovanja lokalnih oblasti z Unijo.

               3.   VP se pooblasti, da tretjim državam, vključenim v ta sklep, in lokalnim oblastem posreduje dokumente EU, ki niso označeni kot zaupni in se nanašajo na posvetovanja Sveta v zvezi z misijo ter zanje skladno s členom 6(1) Poslovnika Sveta (4) velja obveznost varovanja poslovne skrivnosti.

            Člen 15
            Stražarska zmogljivost
            Za EUPOL COPPS se aktivira stražarska zmogljivost.

            Člen 16
            Začetek veljavnosti
            Ta sklep začne veljati na dan sprejetja.
            Veljati preneha 31. decembra 2011.

            V Bruslju, 17. decembra 2010

                  Za Svet

                  Predsednik

               S. VANACKERE

            (1)  UL L 300, 17.11.2005, str. 65.

            (2)  UL L 330, 16.12.2009, str. 76.

            (3)  UL L 101, 11.4.2001, str. 1.

            (4)  Sklep Sveta 2009/937/EU z dne 1. decembra 2009 o sprejetju Poslovnika Sveta (UL L 325, 11,12.2009, str. 35).


title: 2007/621/ES,Euratom: Sklep Sveta z dne 26. septembra 2007 o imenovanju danskega člana Evropskega ekonomsko-socialnega odbora

text:
               28.9.2007

               SL

               Uradni list Evropske unije

               L 253/38

      SKLEP SVETA

   z dne 26. septembra 2007
   o imenovanju danskega člana Evropskega ekonomsko-socialnega odbora
   (2007/621/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2006/703/ES, Euratom z dne 16. oktobra 2006 o imenovanju danskih članov Evropskega ekonomsko-socialnega odbora (1) za obdobje od 21. septembra 2006 do 20. septembra 2010,
   ob upoštevanju kandidature, ki jo je predložila danska vlada,
   ob upoštevanju mnenja Komisije,
   ker se je po odstopu ge. Randi IVERSEN sprostilo mesto danskega člana Evropskega ekonomsko-socialnega odbora –
   SKLENIL:
   Člen 1
   Ga. Mette KINDBERG se imenuje za članico Evropskega ekonomsko-socialnega odbora, kjer za preostanek mandata, ki se izteče 20. septembra 2010, zamenja go. Randi IVERSEN.
   Člen 2
   Ta sklep začne učinkovati na dan sprejetja.

      V Bruslju, 26. septembra 2007

            Za Svet

            Predsednik

         J. SILVA

      (1)  UL L 291, 21.10.2006, str. 33.